REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

011 Broj:06-2/7-21

26. januar 2021. godine

Beograd

**ZAPISNIK**

**20. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE U UTORAK, 26. JANUARA 2021. GODINE, U 9,15 ČASOVA**

Sednica je počela u 9,15 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Duško Tarbuk, Olivera Pešić, Sonja Vlahović, Boban Birmančević, Bratimir Vasiljević, Ana Čarapić, Vladimir Marinković i Zoltan Pek.

Sednici su prisustvovali zamenici članova Odbora: Viktor Jevtović, Nikola Vojinović, Velibor Milojičić, Zoran Tomić, Uglješa Marković i Rozalija Ekres

Sednici nisu prisustvovali članovi Odbora: Zoran Bojanić, Ljiljana Kuzmanović Vujaković, Vojislav Vujić i Milorad Mijatović, kao ni njihovi zamenici.

Sednici Odbora prisustvuje poverenik Ministarstva finansija Nadica Pantović, Sektor za carinski sistem.

Na predlog predsednika, Odbor je većinom glasova (11 glasova za, dva nisu glasala) utvrdio sledeći

**D n e v n i   r e d :**

1. **Razmatranje Predloga zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe, koji je podnela Vlada ( broj 011-2238/20 od 25. decembra 2020. godine ).**

Pre prelaska na rad po utvrđenoj tački dnevnog reda, Odbor je jednoglasno (13 glasova za) usvojio zapisnike sa 16, 17, 18. i 19. sednice Odbora.

**1.tačka dnevnog reda:** Razmatranje Predloga zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe

Poverenik ministarstva Nadica Pantović obrazložila je razloge za podnošenje ovog predloga zakona, a to je potreba da se usvoje izmene člana 8. Međunarodne konvencije o Harmonizovanom sistemu naziva i šifarskih oznaka robe; navedenom konvencijom Srbija se, kao strana ugovornica, obavezala da će njena nomenklatura carinske tarife i statistička nomenklatura biti usaglašene sa utvrđenim harmonizovanim sistemom naziva i šifarskim oznakama robe iz ove konvencije. Predlog za izmene člana 8. odnosi se na potrebu ograničavanja broja zahteva strana ugovornica za ponovno razmatranje predloga harmonizovanog sistema na dva kako se ne bi usporavao proces donošenja odluka. Osnovni cilj je da se u svim državama ugovornicama ujednači nomenklatura robe.

Odbor je jednoglasno (13 glasova za) usvojio

**IZVEŠTAJ**

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe.

Za izvestioca na sednici Narodne skupštine. određena je dr Aleksandra Tomić, predsednik Odbora.

Sednica Odbora je završena u 9,25 časova.

 Sednica je tonski snimana.

            SEKRETAR                                                                    PREDSEDNIK

        Tijana Ignjatović                                           dr Aleksandra Tomić